cyanic-selkie/wikianc huggingface dataset:
Jānis Tīdemanis
Biogrāfija
Tīdemanis, līdzīgi savam netiešajam sekotājam Kārlim Padegam, bija slavens ar netradicionālu pieeju izstāžu rīkošanā un sabiedrībā pieņemto strikto uzvedības normu neievērošanā. 1944. gadā emigrējis; sākumā uz Vāciju, vēlāk, dēkainu piedzīvojumu pavadīts, uz Šveici un Kanādu. Jānis Tīdemanis miris Toronto 1964. gada 12. aprīlī.
Čandīgarha
Čandīgarhas teritorijā ietilpst ne tikai Čandīgarhas pilsēta, bet arī dažas apkārtējās pilsētas un vairāki ciemi.
Vēsture
1966. gadā Indijas Pendžābas štatu pēc dominējošās valodas principa sadalīja Harjānas (hindi) un Pendžābas (pandžabu valoda) štatos ar kopēju galvaspilsētu Čandīgarhu, kurā oficiālā valoda ir angļu valoda.
Pšisuhas apriņķis
Pšisuhas apriņķis (pl) ir apriņķis Polijā, Mazovijas vojevodistes dienvidrietumos. Robežojas ar Mazovijas vojevodistes Grujecas, Bjalobžegu, Radomas un Šidlovecas apriņķiem, Sventokšiskas vojevodistes Koņskes apriņķi, kā arī Lodzas vojevodistes Opočno un Tomašovas apriņķiem.
Rassvet (SKS)
Lidojuma gaita
Atlantis saslēdzās ar SKS. Rassvet pārvietošanas darbi stika veikti . 09:46 tika atlaisti moduļa stiprinājumi. Atlantis manipulators 09:50 sāka izcelt moduli no kravas telpas. 10:14 Rassvet saņēma stacijas manipulators. 10:40 tika atvienots Space Shuttle manipulators. 11:09 Rassvet atradās pie Zarja apakšējā porta. 12:19 modulis tika pievienots pie Zarja. 12:30 nostrādāja savilcējmehānisms, kas pilnībā savienoja abus moduļus.
Vēršu cilts
Izskats
Vēršu cilts dzīvniekiem ir raksturīgs izteikts dzimumu dimorfisms. Tie ir lieli, masīvi un smagi dzīvnieki. Gaurs (Bos gaurus) ir ne tikai lielākais vēršu ciltī, bet tas ir lielākais dobradžu dzimtas dzīvnieks. Tas var svērt vairāk kā 1 tonnu, un tā augstums skaustā sasniedz 2,2 metri. Vēršu cilts visām sugām abiem dzimumiem ir ragi, bet tēviņu ragi ir lielāki un masīvāki.
Aleksejs Germans
Biogrāfija
Plašāku atpazīstamību režisors iemantoja ar savu nākamo filmu "Divdesmit dienas bez kara" (Двадцать дней без войны, 1976), kas uzņemta pēc Konstantīna Simonova stāstu motīviem ar Juriju Ņikuļinu un Ludmilu Gurčenko galvenajās lomās.
VID datu noplūde
Algu sarakstu publicēšana
tika publicēts pirmais algu saraksts. Tajā tika iekļauta informācija par kāda uzņēmuma algām laika periodā no 2009. gada janvāra līdz novembrim, tomēr netika nosaukts uzņēmums, kura algas ir tikušas publicētas. Tāpat Neo savā Twitter kontā ierakstīja "Palūdziet RD, lai noskaidro vai nejauši nezināmā iestāde X ir RS un Persona 2 ir Leons?", norādot uz Rīgas Satiksmes vadītāju Leonu Bemhenu. Neo apstiprināja, ka tie ir Rīgas Satiksmes algu saraksti. Uzņēmums to turpināja noliegt, tādēļ Neo nosauca vairāku tajā esošu personu īstos vārdus. , pēc iepriekšēja brīdinājuma, tika publicēti Rīgas Siltuma algu saraksti, kuru patiesumu apstiprināja uzņēmuma valdes priekšsēdētājs Āris Žīgurs.
Policijas izmeklēšana un Neo aiziešana pagrīdē
Saeima ar 29 balsīm par, 53 — pret un 7 deputātiem atturoties noraidīja pieprasījumu Ministru prezidentam V. Dombrovskim skaidrot, kuras amatpersonas ir atbildīgas par datu noplūdi, kā arī atbildēt uz jautājumiem, "kā uzņēmēji un privātpersonas tiks pasargātas no noziedzīgiem nodarījumiem datu noplūdes dēļ". Šo pieprasījumu iepriekš noraidīja arī atbildīgā Saeimas komisija. VID paziņoja par nodomu uzsākt disciplinārlietu par amata pienākumu nepildīšanu, nenodrošinot EDS kvalitatīvu darbību, uzraudzību un analīzi pret 7 uzņēmuma darbiniekiem. Jūlijā trim darbiniekiem tika piemēroti disciplinārsodi. Informātikas pārvaldes direktorei Ivetai Bērtulsonei par nepietiekamu EDS administrēšanu un testēšanu, uzraudzības un analīzes nenodrošināšanu tika piemērots sods, uz pusgadu samazinot algu par 20%, kamēr viņas vietniekiem Viesturam Šķilam un Jurim Stumpam par nepietiekamu EDS datu aizsardzības nodrošināšanu algas par 20% samazinātas uz trīs mēnešiem.
LTV raidījumā "De facto" tika paziņots, ka 4ATA aiziet pagrīdē. Rakstiskā intervijā raidījuma redakcijai Neo norādīja, ka "misijas viens posms ir beidzies". "Latvijas Avīzē" tika publicēta intervija ar Drošības policijas vadītāju Jāni Reiniku, kas teica, ka nemeklē Neo, tomēr vēlētos uzdot jautājumus par 4ATA darbību, jo tās nosaukumā "saklausāms pat kaut kas militārs". Tāpat viņš raksturoja Neo, komentējot arī viņa izskatu.
Ietekme uz valsts informācijas sistēmu drošību
Saeima galīgajā lasījumā pieņēma grozījumus Valsts pārvaldes iekārtas likumā, atbalstot priekšlikumu katru mēnesi internetā publicēt valsts amatpersonu atalgojumu ar vārdu. Par nobalsoja 52, pret — 16 deputāti, bet 20 atturējās. Likumprojekta ierosinātājs Kārlis Šadurskis debatēs sacīja, ka, ja šādi grozījumi būtu spēkā, Neo varētu nepublicēt datus, jo šī informācija būtu publiski pieejama.
Pleckāji
Izplatība
Pleckāji izplatīti ir vienīgi jūrās, to eksistencei ir nepieciešams normāls sāļums. Tāpēc tos nevar sastapt vāji sāļās (sājās) jūrās (piemēram, Baltijas, Kaspijas vai Melnajā jūrā). Ūdens temperatūra pleckājus ietekmē mazāk, tāpēc tie sastopami gan siltajās, gan arī aukstajās jūrās, kaut arī siltajās to ir vairāk. Mūsdienās dzīvojošie pleckāji ir sastopami tikai samērā lielos dziļumos un jūras piekrastes zonas neapdzīvo. Pleckāji parasti dzīvo lielos vienas sugas sakopojumos. Tas izskaidrojams ar to, ka to kāpuri savas pastāvēšanas īslaicīguma dēļ nespēj tālu aizpeldēt no savu vecāku dzīvesvietas. Izšķīlušie kāpuri parasti nosēžas turpat, kur izšķīlās, veidojot veselus pleckāju ķekarus. Pie Dienvidkalifornijas krastiem vienā tādā ķekarā tika saskaitīts līdz 30 eksemplāriem.
Senās Ēģiptes kultūra
Izglītība
Zemāko slāņu ģimenes nodeva atvasēm savas zināšanas par savu amatu — par amatniecību un zemkopību. Turīgākie varēja noalgot izglītotu cilvēku, lai tas nodod savas zināšanas atvasei. Pie tempļiem darbojās skolas, kur priesteri sagatavoja savu maiņu. Bet kopējas izglītības sistēmas nebija — priesteri, skolotāji mācīja to, ko katrs uzskatīja par nozīmīgu. 4. g.t. p.m.ē. izveidojās hieroglifi un skaitļu zīmes (izauga no piktogrammām) Tika lietotas arī alfabētiskās formas (24 simboli).
Astronomija
Astronomijai ēģiptieši pievērsa lielu uzmanību, lai gan zemes apstrāde vēl bija primitīvā līmenī. Nozīmīgākie sasniegumi:
Turcijas Lielā nacionālā asambleja
Vēsture
Pirms Nacionālās asamblejas izveidošanas Turcijas priekštecei — Osmaņu impērijai arī bija parlaments, kura darbība tika izbeigta līdz ar impērijas sadalīšanu.
Puma
Barība
Puma medī ļoti dažādus dzīvniekus. Pamtā tā medī jebko, ko var noķert, sākot ar kukaiņiem un beidzot ar lieliem zālēdājiem, kas var būt smagāki pat par 500 kg. Kā visi kaķveidīgie puma barojas tikai ar gaļu. Puma upuri nevajā ilgi, tā medī ar īsiem, jaudīgiem sprintiem. Visbiežāk pumas medī dažādus briežu sugas, īpaši raksturīgs tas ir Ziemeļamerikas pumām. Tas var būt melnastes briedis, baltastes briedis, vapiti un alnis. Puma medī arī mustangus, mājas zirgus, Kanādas aitas, mājas aitas un citus mājlopus. Pētījumos atklāts, ka 63% no medījuma ir pārnadži. Centrālamerikā un Dienvidamerikā, kur pumas ir mazākas nekā Ziemeļamerikas ziemeļos, pumas medī mazākus upurus. Iecienīts medījums ir kapibaras. Pārnadži no kopējā medījuma sastāda vairs tikai 35%. To skaidro ar konkurenta jaguāra klātbūtni. Dienvidu pasugu pumas galvenokārt medī peles, žurkas, dzeloņcūkas, zaķus, putnus un rāpuļus.
Helike (pavadonis)
Helike ir neliels pavadonis. Tā diametrs ir tikai apmēram 4 km. Pavadonis ir piederīgs Anankes grupai.
Zilais krūmu sīlis
Uzvedība
Riests sākas janvāra beigās. Dominējošam pārim mazuļus audzināt palīdz iepriekšējā gada bērni. Ligzda tiek vīta no zariem bļodas formā. Tā parasti tiek novietota 5—14 metru augstumā no zemes. Dējumā ir 3—4 olas. Inkubācijas periods ilgst 22 dienas.
Rubenis
Latvijā
Rubenis Latvijā ir sastopams visā teritorijā, piemērotos biotopos samērā parasts ligzdotājs un nometnieks. Pēdējo trīsdesmit gadu laikā skaits samazinājies. Latvijas rubeņi pieder nominālajai pasugai L. t. tetrix.
Milorads Pavičs
Biogrāfija
Pavičs dzimis visai zināmu rakstnieku ģimenē Belgradā, toreizējā Dienvidslāvijas karalistē (tagadējā Serbijā). Viņš studējis Belgradas Universitātē, bet doktora grādu ieguvis filozofijā (specializējoties literatūrzinātnē) ieguvis Zagrebā. Pavičs uzsāka akadēmisko karjeru Sorbonnā, pēc tam Vīnē, to turpināja vēl dažādās universitātēs, līdz nolēma pievērsties pilnībā tikai rakstīšanai.
Rubenis
Sistemātika
Rubenim izdala 6 pasugas:
Latvijas dzelzceļš
Dzelzceļu vēsture Latvijā
Par lielāko dzelzceļu apsaimniekotāju Latvijas teritorijā kļuva Rīgas—Orlas dzelzceļu pārvalde, kuras pārziņā tika nodotas dzelzceļu līnijas 500 km garumā. Pārējos dzelzceļus pārraudzīja Krievijas Ziemeļrietumu dzelzceļu un Liepājas—Romnu dzelzceļa pārvalde.
1951. gadā “Latvijas dzelzceļa” pārvaldes pakļautībā nodibināja Daugavpils 12. vidusskolu, ko 1953. gadā pārdēvēja par Baltijas dzelzceļa pārvaldes pakļautības Daugavpils 4. vidusskolu, bet 1961. gadā — par Daugavpils 9. vidusskolu.
Koncerna “Latvijas dzelzceļš” vēsture
1992. gada 1. janvārī visu koplietošanas dzelzceļu pārraudzība un ekspluatācija Latvijas teritorijā no PSRS Satiksmes ceļu ministrijas kopā ar Latvijas teritorijā esošo dzelzceļa infrastruktūru un ritošo sastāvu tika nodota valsts uzņēmuma “Latvijas dzelzceļš” pārziņā. Ar šo brīdi atjaunotās Latvijas valsts uzņēmuma rīcībā nonāca 2364 kilometri dzelzceļa līniju un 23 tūkstoši darbinieku.
1993. gada 27. decembrī valsts uzņēmums “Latvijas dzelzceļš” tika reorganizēts par valsts akciju sabiedrību.
Privatizēšanas aizliegums
Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 17. pants aizliedz privatizēt Valsts akciju sabiedrību “Latvenergo”, valsts akciju sabiedrību “Latvijas pasts”, valsts akciju sabiedrību “Starptautiskā lidosta “Rīga””, valsts akciju sabiedrību “Latvijas dzelzceļš”, valsts akciju sabiedrību “Latvijas gaisa satiksme” un valsts akciju sabiedrību “Latvijas valsts meži”, un šo sabiedrību akcijas nedrīkst privatizēt vai atsavināt.
Racjonža
Racjonža (pl) ir pilsēta Polijā, Mazovijas vojevodistē starp Ploņsku un Cehanovu.
Babilonija
Vēsturiskā nozīme
Šumeru civilizācijas un Babilonijas sasniegumi atstājuši dziļu ietekmi uz vēlāko Eiropas antīko pasauli, it sevišķi grieķu, bet no tās arī uz vēlāko Senās Romas kultūru. Šumeru un Babilonijas ietekme acīmredzama Homēra darbos, grieķu matemātiķa Eiklīda teorēmās, kā arī astronomijā, astroloģijā un daudzās citās dzīves jomās.
Moldāvu valoda
2023. gada martā Moldovas parlaments pirmajā lasījumā pieņēma likumprojektu par jēdziena "moldāvu valoda" aizstāšanu ar "rumāņu valoda" visos oficiālajos dokumentos. 16. martā otrajā un galīgajā lasījumā parlaments apstiprināja šo likumprojektu. 22. martā Moldovas prezidente Maija Sandu izsludināja šo likumu.
2004. gada vasaras olimpiskās spēles
2004. gada vasaras olimpiskās spēles notika Atēnās, Grieķijā, no līdz. Spēlēs piedalījās 10 625 atlēti, kas bija par 600 vairāk nekā tika cerēts, no 201 valsts. Atēnu olimpiskās spēles bija pirmās kopš Atlantas olimpiādes 1996. gadā, kad piedalījās visas valstis, kurām ir sava olimpiskā komiteja. Tā bija arī pirmā reize kopš 1896. gada, kad olimpiāde notiek Grieķijā.
Celtniecība
Būvniecības laikā dzīvību zaudēja 14 cilvēki, lielākā daļa no viņiem nebija no Grieķijas.
Franki
Kristietības pieņemšana
Tomēr arī šīs uzvaras vēl īpaši neizcēla frankus citu barbaru tautu vidū un nenoteica arī kādu īpašu viņu lomu tālākā Eiropas attīstībā. Par apvērsumu Eiropas civilizācijas veidošanās procesā pēc Romas klasiskā perioda uzskatāma franku pievēršanās kristietībai — katoļticībai. Nav drošu ziņu kāpēc tas tā notika. Vēl jo vairāk ņemot vērā, ka par Hlodvigu vēstures liecības saglabājušas ziņas kā par gudru, nežēlīgu, māņticīgu valdnieku. Iespējams, ka tieši māņticība šeit arī nospēlējusi galveno lomu. Lai nu kā, 5. gadsimta beigās franki pieņēma kristīgo ticību un kļuva par Romas Katoļu baznīcas un pāvesta galvenajiem atbalstītājiem.
Mavriks Vulfsons
Dzīvesgājums
1933. gadā iestājās Latvijas darba jaunatnes savienībā (komjaunatnē darbojās ar segvārdu M. Vilks). 1936. gadā sāka studēt Latvijas Universitātes Mehānikas fakultātē, pēc Otrā pasaules kara sākuma 1939. gada nogalē viņu iesauca Latvijas armijā.
Piedalījās Latvijas Tautas frontes dibināšanā, ievēlēts par PSRS tautas deputātu. Šajā statusā aktīvi iesaistījās Molotova—Ribentropa pakta izvērtēšanas komisijas darbā kopā ar Nikolaju Neilandu un Ivaru Ķezberu. PSRS Tautas deputātu 2. kongresā 1989. gada decembrī M. Vulfsons uzstājās par šo pakta pasludināšanu par spēkā neesošu kopš tā parakstīšanas brīža. Bet kad Mavriks Vulfsons uz Maskavu atveda slepeno protokolu kopijas no Vācijas arhīva, komunistiskie deputāti tos dēvēja par «fašistu viltojumu», paziņoja ekonomikas doktors un diplomāts Dainis Zelmenis.
Ieguldījums Latvijas valstiskās neatkarības atjaunošanā
Pirmajai kongresa rezolūcijai par paktu pietrūka 70 balsis, ar galveno argumentu «Kur ir šā pakta slepeno protokolu oriģināli?». Kad Mavriks Vulfsons uz Maskavu atveda slepeno protokolu kopijas no Vācijas arhīva, komunistiskie deputāti tos dēvēja par «fašistu viltojumu».Dienu pirms PSKP CK sekretāra Aleksandra Jakovļeva paredzamās otrreizējās uzstāšanās pie viņa esot atnācis PSRS Ārlietu ministra pirmais vietnieks Anatolijs Kovaļovs un apliecinājis, ka ir atradis dokumentu, kas liecinā par slepeno protokolu esamību arhīvā: tika atrasti nevis slepeno protokolu oriģināli, bet gan izraksti, kuri apliecināja, ka slepenie protokoli ir bijuši un kurai iestādei tie tālāk tika nodoti glabāšanā. Pēc otrreizējā PSRS Tautas deputātu kongresa balsojuma par Molotova—Ribentropa pakta politisko novērtējumu galīgais lēmums tika pieņemts 1989. gada 25. decembrī ar 400 papildu balsīm.
Šizofrēnija
Ārstēšana
Šizofrēnijas simptomu ārstēšanai galvenokārt izmanto neiroleptiskos līdzekļus. Tie ir īpaši efektīvi šizofrēnijas pozitīvo simptomu mazināšanai, bet mazāk efektīvi darbojas negatīvajiem simptomiem.
Tarpāns
Kopš 1930. gadiem ir bijuši vairāki mēģinājumi atjaunot tarpānu savvaļā. Vislīdzīgākās tarpānam mājas zirgu šķirnes ir heka zirgi, hegarda zirgi un poļu koniki.
Vēsture
Tarpāns izmira 19. gadsimta beigās. Pēdējais indivīds nomira Ukrainas Askanja nova zvēru rezervātā 1876. gadā. Polija Belovežas gāršā izveidoja liegumu, lai saglabātu tur mītošos zirgus, kas bija ļoti līdzīgi izmirušajiem tarpāniem. Mūsdienās šos zirgus sauc par poļu primitīvajiem zirgiem.
Viktors Orbāns
Politiķa karjeru Orbāns uzsāka jau pagājušā gadsimta astoņdesmitajos gados, kad piedalījās labējā spārna Fidesz ( Jauno demokrātu savienība) partijas dibināšanā 1988. gadā. No 1998. līdz 2002. gadam viņš vadīja Ungārijas valdību. 2010. gada parlamenta vēlēšanās Fidesz un Kristīgo demokrātu tautas partijas apvienība ieguva 52,73% vēlētāju atbalstu, kas deva apvienībai vairākumu parlamentā. Orbāns no 2010. gada maija vada Ungārijas valdību. Turklāt viņš ir arī Fidesz partijas līderis.
Dānija
Dānija (da, ) ir valsts Ziemeļeiropā. Tā ir daļa no Dānijas Karalistes (pārējās divas daļas no karalistes ir Grenlande un Fēru Salas). Dāniju apskalo Baltijas jūra austrumos un Ziemeļjūra rietumos. Tā robežojas ar Vāciju dienvidos, Kanādu rietumos (Hansa salā), bet ziemeļos tai ir jūras robeža ar Zviedriju. Dānijas kopējā platība ir 43 094 km² un tā ir divdesmit otrā lielākā Eiropas Savienības dalībvalsts. Dānijas klimatu ietekmē mērenās joslas klimats. Dānijai pieder arī Fēru salas Atlantijas okeānā un Grenlande. Dānija ar 5,91 miljonu iedzīvotāju (2022) ir septiņpadsmitā lielākā Eiropas Savienības dalībvalsts.
Belgica
Belgica var būt:
Antikvarki
Antikvarkus apzīmē, tāpat kā citas antidaļiņas, ar tādu pašu simbolu, kā kvarkus, tikai ar horizontālu svītru virs simbola: piemēram, u kvarku apzīmē ar simbolu, bet anti-u kvarku - ar simbolu.
2001. gada Latvijas futbola Virslīgas sezona
'''Latvijas futbola Virslīgas 2001. gada sezona''' bija 27. Virslīgas sezona, kas sākās 2001. gada aprīlī, bet noslēdzās novembrī. Par Latvijas čempioniem desmito reizi pēc kārtas kļuva "Skonto", kas tikai pēdējā kārtā par 1 punktu apsteidza vicečempionus "Ventspili". Šī bija sīvākā cīņa par čempionu titulu kopš 1992. gada. Par labākajiem vārtu guvējiem kļuva Mihails Miholaps un Aleksandrs Katasonovs, katrs gūstot pa 23 vārtiem.
Krūmu sīlis
Barības slēptuves
Tāpat kā daudzi citi vārnu dzimtas putni krūmu sīlis veido barības krātuves. Sīlis ļoti labi atceras savas krātuves un spēj lielāko daļu no tām atrast arī pēc ilgāka laika. Vācot un slēpjot barību, rietumu krūmu sīlis demonstrē izcilas spējas plānošanā un slēptuves apjoma analīzē, kā arī spējā kombinēt dažāda veida barības slēptuves. Tas ne tikai veido slēptuves un tās atceras, bet arī izspiego kaimiņus un atceras to izveidotās slēptuves. Vēlāk pie pirmās izdevības barība tiek nozagta. Barība tiek zagta ne tikai no sugas brāļiem, rietumu krūmu sīlis izmanto arī zīļu dzeņa (Melanerpes formicivorus) un Klarka riekstroža (Nucifraga columbiana) krātuves. Lai aizsargātu savas slēptuves no iespējamiem "zagļiem", krūmu sīlis izmanto dažādas viltības, pirms tas noslēpj savu guvumu, sīlis pārbauda, vai neviens viņam neseko un viņu nenovēro.
Andris Nelsons
Dzīvesgājums
No 2003. līdz 2007. gadam Andris Nelsons bija Latvijas Nacionālās operas galvenais diriģents, šajā laikā operas repertuārā bija Verdi "Aīda", Pučīni "Madama Butterfly", Pučīni "Turandota", Čaikovska "Pīķa dāma", Vāgnera "Valkīra" u.c. 2007.gadā Nelsons debitēja Berlīnes Vācu operā ar Pučīni "Bohēmas" izrādi, 2008. gadā Hamburgas Valsts operā un Berlīnes Valsts operā ar "Turandotas" un Vīnes Valsts operā ar "Pīķa dāmas" izrādēm.
Kopš 2014. gada ir Bostonas simfoniskā orķestra un kopš 2018. gada arī Leipcigas "Gewandhaus" orķestra mākslinieciskais vadītājs.
Smilšakmens
Smilšakmens ir drupiezis, kas ir veidojies, sacementējoties smiltīm. Smilšakmeņus klasificē pēc graudu sastāva — izšķir kvarca, kvarca-laukšpatu, arkozos, polimiktos un tufogēnos smilšakmeņus. Tāpat tos var klasificēt arī pēc graudu lieluma, ģeoloģiskā vecuma, cementa sastāva un derīgā komponenta.
Delta daļiņa
Δ++ daļiņas atklāšana bija izšķirošs brīdis kvarku teorijas apstiprināšanai — šīm daļiņām piemīt neparasts elektriskais lādiņš +2, ko paredzēja kvarku modelis.
Enzo Coloni Racing Car Systems
Ford dzinēji (1987-1989)
1987. gadā komanda lietoja Ford dzinējus un bija tikai viens pilots - Nikolā Larīni. Komanda piedalījās tikai divās sacīkstēs. 1988. gadā par vienīgo pilotu kļuva Gabriele Tarkvīni, kurš piedalījās visās sezonas sacīkstēs. Itālis spēja izcīnīt pat astoto pozīciju. Viņš tomēr komandā uz vēl vienu gadu nepalika. 1989. gadā Coloni jau spēja atļauties divus pilotus - Robertu Morenu un Pjēru Anrī Rafanelu. Pilotiem bija lielas grūtības pārvarēt kvalifikācijas barjeru, tāpēc piloti reti, kad izgāja uz starta. Sezonas vidū Rafanelu nomainīja Enriko Bertadžia. Viņš tomēr neko jaunu komandas rezultātos neieviesa.
Berze
Berzes veidi
Parasti berzes spēks nav atkarīgs no ķermeņu saskarvirsmas laukuma. Ja pieņem, ka saskarvirsma ir pilnīgi gluda un tīra, tad molekulu savstarpējās pievilkšanās dēļ starp ķermeņiem rodas saskarvirsmai perpendikulārs papildspēks F_m un tad
Siltuma izdalīšanās berzes procesā
Berzes rezultātā radušos siltuma daudzumu Q var aprēķināt, izmantojot enerģijas nezūdamības likumu.
Katram priekšmetu pārim ir savs berzes koeficients. Ja priekšmets ir pilnīgi gluds, tad, slidinot tikpat gludu priekšmetu pa tā slīdvirsmu, berze gandrīz nerodas un priekšmeta ātrums praktiski nesamazinās.
Spišske Vlahi
Spišske Vlahi ir pilsēta Slovākijā, Košices apgabala Spišska Nova Vesas apriņķī pie Hornādas upes.
Ķepovas pagasts
Purvi
Pagasta teritorijā ir trīs purvi :
Vēsture
1945. gadā Asūnes pagastā izveidoja Ķepovas ciema padomi. 1954. gadā Ķepovas ciemam pievienoja likvidēto Apoļu ciemu. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Dagdas novadā. 2021. gadā Dagdas novadu iekļāva Krāslavas novadā.
Ibogaīns
Atsevišķās pasaules valstīs, piemēram, ASV, ibogaīns ir iekļauts kontrolējamo vielu sarakstā un tā glabāšana un lietošana ir aizliegta.
Roberts Kristans
Spēlētāja karjera
2009. gada maijā viņš parakstīja līgumu ar Horvātijas klubu Zagrebas "KHL Medveščak", kas spēlē Austrijas hokeja līgā, tā rindās spēlējot līdz pat 2013. gada vasarai. Vēlāk aizvadīja vairākas sezonas Čehijā, Slovākija un Slovēnijā, līdz 2018. gada maijā paziņoja par karjeras beigšanu.
Pensiju sistēma Latvijā
Latvija ir viena no pirmajām pēcpadomju valstīm, kas pēc Padomju Savienības sabrukuma ar Pasaules Bankas atbalstu veica pensiju sistēmas reformu. Jaunā pensiju sistēma ir balstīta uz apdrošināšanas principiem, proti: pensiju saņem tikai sociāli apdrošinātas personas, kas veikušas sociālās iemaksas. Tās galvenais princips ir: jo lielākas iemaksas apdrošinātā persona veikusi, jo lielāka būs tās pensija. Līdz ar to pensiju sistēmas dalībnieki ir tieši ieinteresēti sociālo iemaksu veikšanā. Sistēmas galvenā priekšrocība ir tās trīs līmeņi. Pirmais līmenis ir balstīts uz paaudžu solidaritātes principa: no pašreizējo sociālo iemaksu veicēju iemaksām tiek maksātas pensijas pašreizējiem pensionāriem. Otrais pensiju līmenis, kurā obligāti dalībnieki ir strādājošie, kas dzimuši pēc 1971. gada 1. jūlija (pārējiem ir iespēja pievienoties brīvprātīgi), ir valsts fondētā pensiju shēma, kurā pašreizējās iemaksas tiek uzkrātas tās dalībnieku personīgajos kontos. Trešo pensiju līmeni veido privātie pensiju fondi, kuros dalība ir brīvprātīga.
Trešais pensiju līmenis
Trešais pensiju līmenis tika ieviests 1998. gada jūlijā un dalība tajā ir brīvprātīga. Jāuzsver, ka trešais pensiju līmenis ietver tikai privātos pensiju fondus, kuros šā līmeņa dalībnieki veic papildu maksājumus līdztekus valsts sociālajām obligātās apdrošināšanas iemaksām. Privātais pensiju fonds ir licencēta finanšu sabiedrība, kas pieņem pašu privātpersonu un viņu labā iemaksātos līdzekļus un organizē to apsaimniekošanu, lai nodrošinātu šīm personām naudas uzkrājumus vecumdienām. Latvijā darbojas divu veidu privātie pensiju fondi — slēgtie un atklātie: par slēgtā pensiju fonda dalībnieku var kļūt to uzņēmumu vai organizāciju darbinieki, kas to dibinājuši; par atklātā pensiju fonda dalībnieku var kļūt ikviena fiziskā persona tieši vai ar darba devēja starpniecību.
Atklātos pensiju fondus drīkst dibināt bankas un apdrošināšanas sabiedrības. Pensiju fondos uzkrātie naudas līdzekļi tiek ieguldīti galvenokārt akciju un fiksēta ienākuma vērtspapīru tirgū.
Čehija
Čehija ir plašāk pazīstama ar automašīnu zīmolu Škoda, alu un hokeju. Čehijā ir lielākais alus patēriņš pasaulē uz vienu cilvēku, kas ir 148,6 litri uz vienu iedzīvotāju. Neatkarību tā ieguva 1993. gadā, sadaloties Čehoslovākijai.
Fjordu zirgs
Krāsas
Visi fjordu zirgi ir pāti, un tiem izšķir piecas krāsu variācijas. Ķermeņa pamatkrāsa var būt gan krēmīgi dzeltena, gan zeltaina, gan dzeltenbrūna ar tumšu tonējumu, kas ir vai nu melns vai tumši brūns, uz kājām. Reizēm uz priekškājām tam ir zebrai līdzīgi, horizontāli, tumši brūni lāsumi. Ļoti reti ir brūna strīpa šķērsām pāri pleciem. Ausis fjordu zirgam ir nelielas, ar smailiem ausu galiem, ausu mala kontūrēta ar tumšu maliņu. Purns ir vienmēr gaišāks nekā ķermeņa pamatkrāsa. Fjordu zirgu krēpes ir garas un biezas, ar interesantu krāsojumu — centrālā krēpju josla ir tumša, bet gar malām tumšajai joslai aug gaišas krēpes, tādēļ fjordu zirga krēpes parasti apgriež 5—10 cm garumā, lai tās stāvētu vertikāli uz augšu, un būtu redzama unikālā krēpju krāsa, kā arī tādā veidā tiek izcelts zirga spēcīgais kakls. Pāri pār muguru no krēpēm līdz astei fjordu zirgam stiepjas šaura, tumši brūna strīpa — peļutaka. Aste tāpat kā krēpes ir divās krāsās, centrā tumši sari, kas it kā turpina muguras tumšo svītru, gar malām sari ir gaiši. Šāda veida astes ir sastopamas arī Īslandes zirgiem, kuru šķirne ir atvasināta no fjordu zirgiem.
Vispopulārākā krāsa ir bēri pāta, kas ir dzeltenbrūna, to varētu salīdzināt ar gaiši bēru krāsu. Ķermenis ir pasteļ dzelten-brūns, un var variēt no krēmīga toņa līdz gaiši rudam. Kājas un svītra, kas stiepjas cauri krēpēm, pa muguru un cauri astei, ir melna vai tumši brūna. Gaišie sari krēpēs un astē ir krēmīgi vai balti, reizēm gaiši brūni. Apmēram 90% fjordu zirgu ir šajā krāsā. Šāda krāsa veidojas, sajaucoties pātam gēnam ar bēras krāsas gēnu.
Pielietojums mūsdienās
Fjordu zirgi simtiem gadu Norvēģijā ir lietoti lauksaimniecības darbiem. Zirgi ir pietiekami spēcīgi, lai varētu veikt smagos zemes darbus, kā zemes aršanu, baļķu vilkšanu, kā arī tie ir pietiekami viegli un ātri, lai tos lietotu kā jājamzirgus un braucamzirgus. Kara gados 1944.—1945. zirgu lietoja arī gaļas ieguvei.
Berglunds
Berglunds var būt:
Černa pie Tisas
Cilvēki
Pēc etniskās piederības vairums pilsētas iedzīvotāju ir ungāri (60 %), dzīvo arī slovāki (34 %) un čigāni (6 %).
Augstais mežvītenis
Izplatība
Suga sastopama Eiropas dienvidu, dienvidaustrumu daļā. Latvijā savvaļā ir izplatīts reti. Aug skrajos mežos, mežmalās, siltās un saulainās vietās.
Kurts Aterbergs
Kurts Magnuss Aterbergs (, dzimis, miris ) bija zviedru komponists, diriģents un mūzikas kritiķis. 4 operu, 9 simfoniju un vairāku baletu autors. Viens no Zviedrijas komponistu biedrības (Föreningen Svenska Tonsättare) dibinātājiem un tās ģenerālsekretārs (1935—1938). Darbos krievu, Brāmsa, Rēgera un zviedru tautas mūzikas ietekme.
Sanfrancisko "Giants"
Vēsture
"Giants" franšīze tika izveidota 1883. gadā. Sākotnēji tā bija Ņujorkas komanda un pazīstama ar nosaukumu "Gothams". 1885. gadā komanda nomainīja nosaukumu uz "Giants". Šāds nosaukums tika izvēlēts, lai papildus iedvesmotu komandas spēlētājus. Pirmo čempiona titulu "Giants" ieguva 1888. gadā. Nakošajā gadā šis panākums tika atkārtots. Komandas uzvara 1889. gada World Series izcīņā ir iegājusi vēsturē ar to, ka tā bija pret Amerikas asociācijas komandu Bruklinas "Bridegrooms" (vēlāk "Dodgers", bet mūsdienās Losandželosas "Dodgers"), un kopš tiem laikiem abas komandas ir nesamierināmi pretinieki. Viņu savstarpējām spēlēm tiek pievērsta pastiprināta uzmanība.
Čīle
Vēsture
Sākoties 20. gadsimtam, valstī radās jaunas politiskās un ekonomiskās problēmas. Čīle palielināja nātrija nitrāta (pazīstams arī kā Čīles salpetris) eksportu, kas pasaules tirgū izraisīja gan neparedzamu cenu uzplaukumu, gan lejupslīdi. Ienākumi strauji pieauga Pirmā pasaules kara laikā, kad nitrāts tika pārdots Amerikas Savienotajām Valstīm un Eiropas valstīm, vēlāk tirgus samazinājās, kas uz dažiem gadiem traucēja attīstīties Čīles tautsaimniecībai.
1960. gada un 1965. gada Čīles zemestrīces bija ļoti postošas, tās atkal iedragāja Čīles tautsaimniecību. 1965. gadā prezidents Eduardo Frei (Eduardo Frei) uzsāka tālejošas ekonomiskās un sociālās reformas, bet gan kreisi, gan labēji noskaņotie politiskie radikāļi kritizēja viņa darbību.
Dodžs
Ievēlēšana
Izvēlēti tika no konkrēta aristokrātu dzimtu loka, praktiski uz mūžu. 1172. gadā dodžu ievēlēšanas procedūra kļuva visai sarežģīta: 40 patriciešu komiteja (1229. gadā komiteju palielināja līdz 41 loceklim) balsoja par vienu no četriem kandidātiem, kurus bija izvirzījusi Lielā padome.
Kad dodžs bija ievēlēts, viņu iepazīstināja ar tautu publiskā ceremonijā: "Tas ir jūsu dodžs, ja jums nav iebildumu". Pēc tam jaunievēlētais dodžs zvērēja dzīvot un darboties saskaņā ar likumiem un valsts labā.
Ierobežojumi
1501. gadā ieviesa likumu, saskaņā ar kuru pēc dodža nāves varēja kompensēt zaudējumus, ja tādi radušies viņa valdīšanas laikā.
Patriks Berglunds
Karjeras laikā aizvadījis 717 spēles Nacionālajā hokeja līgā.
Gaujas—Daugavas ūdensceļš
Tā kā Gaujas ūdenslīmenis kanāla atdalīšanās vietā bija par 2-6 m augstāks nekā abos Baltezeros, ūdens teci regulēja ar slūžām. Pie Gaujas bija ierīkotas vārtveida slūžas, bet pie ieejas Mazajā Baltezerā – Stoney sistēmas slūžas.
20. gs. 60. gados koku pludināšana tika pārtraukta un slūžas laika gaitā sagruva. 1986. g. augšējās slūžas tika izbūvētas no jauna, lai regulētu ūdens pieplūdi Mazajā Baltezerā ūdens ņemšanas mezgla vajadzībām.
Andešs Frisks
2005. gada 12. martā Frisks beidza futbola tiesneša gaitas, savu demisiju paskaidrojot ar nāves draudiem sev un savai ģimenei. Tiek uzskatīts, ka draudus izteica Chelsea fani, jo bija neapmierināti par tiesneša darbību UEFA Čempionu līgas mačā ar FC Barcelona.
Ziemeļlatvijas brigāde
Latviešu karaspēka vienību izveide
Kapteinis Zemitāns un Latvijas konsuls Tallinā mācītājs J. Ramanis 20. janvārī panāca vienošanos ar Igaunijas valsts galvu Konstantīnu Petsu un armijas komandieri pulkvežleitnantu Johanu Laidoneru par 3 pirmās šķiras un 3 otrās šķiras pašaizsardzības rotu formēšanu no Tallinā, Pērnavā un Tartu dzīvojošajiem latviešu kara bēgļiem vecumā no 19—35 gadiem. Uz pirmo mobilizāciju 1919. gada 26.—28. janvārī ieradās 657 brīvprātīgie. Janvāra beigās ministru prezidents Ulmanis apmeklēja Helsinkus un Tallinu, kur panāca vienošanos par latviešu karaspēka formēšanu Igaunijas teritorijā.
Meteoroloģiskā redzamība
Izšķir horizontālo redzamību un vertikālo redzamību (pielieto aviācijā).
Gospodars
Valahijā, Moldovā — kā suverēns valdnieks, gospodars kronējās, nēsāja kroni, bija pilntiesīgs un suverēns savas valsts monarhs (līdz šīs kņazistes bija spiestas kļūt par Osmaņu impērijas vasaļvalstīm). Pirmais šo titulu pieņēmis Moldāvijas valdnieks Pēteris I Mušats (rum. Petru I Muşat, lat. Petrus Waiwoda dei gratia dux Terre Moldavie, valdījis 1375—1391), bet pirms tam Moldāvijas un Valahijas valdnieku tituls bija vojevoda. Tituls saglabājās vēl kādu laiku pēc Moldāvijas apvienošanās ar Valahiju 1859. gadā, līdz 1881. gadam, kad proklamēja Rumānijas Karalisti. Vēsturē slavenākais šī titula nēsātājs ir Valahijas gospodars Vlads III Drakuls.
Ziemeļlatvijas brigāde
Piedalīšanās karadarbībā
No 1919. gada aprīļa sākuma Ziemeļlatvijas brigāde kopā ar Igaunijas armiju cīnījās pret Padomju Latvijas armiju, kas pārgāja pretuzbrukumā Vēravas un Valkas virzienā, bet mēneša beigās arī Rūjienas virzienā. Kaujā pie Melnupes Valmieras pulkam kopā ar igauņu karaspēka daļām izdevās apturēt uzbrukumu, bet 25. aprīlī lielinieki ieņēma Rūjienu, no kurienes virzījās uz Valku no ziemeļrietumiem. Pie Ērģemes igauņu un latviešu daļas apturēja pretuzbrukumu un 1. maijā atguva Rūjienu.
No 19. līdz 23. jūnijam Ziemeļlatvijas brigāde piedalījās Cēsu kaujās pret Baltijas landesvēru un Dzelzsdivīziju, kurās kopā ar Igaunijas armijas 3. divīziju tika izcīnīta uzvara.
Neolīta revolūcija
Klimata loma
Klimata izmaiņas veicināja arī radikālas kvalitatīvas un kvantitatīvas izmaiņas cilvēku populācijā. Zinātnieki lēš, ka pirms 15 tūkstošiem gadu no augu valsts pasaulē varēja pārtikt ne vairāk kā kādi 10 miljoni iedzīvotāju. Izņēmums varētu būt atsevišķi reģioni ar īpaši labvēlīgiem klimata un augsnes apstākļiem kā, piemēram, dienvidrietumu Francija, vai Nīlas upes ieleja. Pēdējā Ledus laikmeta beigās lielākajā daļā teritoriju augu valsts varēja nodrošināt ar pārtiku retas un nelielas cilvēku grupas — ne vairāk par vienu cilvēku uz kvadrātkilometru. Dabiskā iedzīvotāju skaita pieauguma rezultātā, apkārtējās vides dabiskā spēja nodrošināt ar pārtiku cilvēku populāciju sasniedza savu robežu. Nodrošināt sevi ar pārtiku vienkārši pārvietojoties no vienas vietas uz otru cilvēkiem kļuva arvien grūtāk. Tādēļ, lai neciestu badu, tie bija spiesti meklēt efektīvākus pārtikas iegūšanas paņēmienus, dažādot pārtikas veidus.
Neolīta revolūcijas izplatīšanās un sabiedrības strukturizācija
Neolīta revolūcijas veidā izpaudās seno civilizāciju attīstība kā ekstensīvā (teritoriālā), tā arī kvalitatīvā ziņā. Ap 8000.g. p.m.ē. Neolīta revolūcija vērojama Ķīnā, bet Amerikas kontinentā jau krietni vēlāk - ap 5400. g. p.m.ē. Pasaules reģionos, kur faktoru (labvēlīgs klimats, auglīgas zemes, derīgie izrakteņi, dabīga infrastruktūra) kombinācija bija vislabvēlīgākā, Neolīta revolūcijas turpinājumā izveidojās augsti attīstītas civilizācijas (Mezopotāmija, Ēģipte, Indija, Ķīna), kuras raksturojās ar daudzām kopīgām attīstības iezīmēm (līdzīgi attīstību veicinoši faktori, saimniecības struktūras, sabiedrības organizācijas formas u.c.). Pārsteidzoši, ka jau šajā civilizācijā mēs iedīglī redzam visus galvenos mūsdienu ekonomikas un politikas (politekonomijas) mehānismus. Tā, bija izveidojusies pilsētu un zemju pārvalde ar skaidri saskatāmiem mērķtiecīgi pārdomātas administrēšanas paņēmieniem, nodokļu politika, likumdošana, specializēta masveida ražošana un tirdzniecība, tika doti un ņemti arī kredīti, bet galvenais saimniecības motīvs bija peļņas gūšana.
Cilvēku veselība
Arheoloģiskajos izrakumos atrasto pirmo zemkopju skeletu pētījumi rāda, ka to starpā plaši bijusi izplatīta anēmija (mazasinība), to ķermeņa attīstība bijusi aizkavēta, kas parasti ir nepietiekama vai vienveidīga uztura rezultāts. Dažos gadījumos konstatēts, ka agrīnajās lauksaimniecības sabiedrībās samazinājies vidējais dzīves ilgums salīdzinājumā ar šinī pašā reģionā dzīvojošiem priekštečiem, kuri vēl nepiekopa zemkopību, vai arī tā vēl nebija galvenais pārtikas iegūšanas veids. Lai gan nav jāšaubās, ka Neolīta revolūcija gala rezultātā bija viens no lielākajiem soļiem cilvēces attīstībā, minētie piemēri liek pārvērtēt virkni šīs un citu revolūciju aspektus. Viens no secinājumiem ir, ka kopumā pozitīvām revolucionārām pārmaiņām cilvēces attīstībā, kas radušās būtisku inovāciju rezultātā, ne vienmēr seko tūlītēja dzīves apstākļu uzlabošanās. Arī pašas šīs pārmaiņas bieži vien nav nekas cits kā piespiedu piemērošanās apkārtējās vides apstākļiem, dažādiem faktoriem un ierobežojumiem.
Sinda
Sinda (sd; ur) ir viena no četrām Pakistānas provincēm. Rietumos un ziemeļos no Sindas atrodas Beludžistāna, ziemeļaustrumos — Pendžāba, austrumos — Radžastāna, dienvidos — Arābijas jūra, bet dienvidaustrumos — Gudžarāta. Sindu apdzīvo sindi, kā arī urdu valodā runājošie musulmaņi, kuri Sindā ieradās pēc Indijas dalīšanas (1947). Galvenās valodas ir sindu, urdu un sarāiki.
Marsels Prusts
Dzīvesgājums
Galvenais Prusta darbs ir 7 romānu cikls "Zudušo laiku meklējot", kas rakstīts un publicēts laika posmā no 1913. līdz 1927. gadam:
Kongresa bibliotēka
Bibliotēkas vadītājs ir Kongresa bibliotekārs, kura amatu pašlaik pilda Džeimss Bilingtons. Tā tika uzbūvēta 1800. gadā Kongresa vajadzībām un atradās Kapitolijā 19. gadsimta lielāko daļu. Liela daļa oriģinālās kolekcijas tika iznīcinātas 1812. gada karā, pēc tam Tomass Džefersons 1815. gadā bibliotēkai pārdeva 6487 grāmatas, kas visas bija viņa privātā kolekcija. Pašlaik bibliotēkā ir 147 miljoni vienību.
Kalnu slēpošana 2010. gada ziemas olimpiskajās spēlēs
Programma
‡ -sacensības beidzās naktī, kad Latvijā jau bija iestājusies nākamā diena.
Fennovoima
Īpašnieki
Voimaosakeyhtiö SF rūpnieciskie un tirdzniecības partneri ir 15: AGA, Atria, Boliden Harjavalta, Boliden Kokkola, Componenta, Finnfoam, Kesko, Myllyn Paras, Omya, Outokumpu, Ovako Bar, Rautaruukki, Talvivaara, S-ryhmä un Valio.
Sākotnēji Fennovoima dibināja Vācijas E.ON meitas uzņēmums E.ON Kärnkraft Finland AB (34 %) un apvienība Voimaosakeyhtiö SF (66 %).
4. aprīlis
Vārda dienas
Ārvaldis, Ārvalds, Herta, Valda
Oleksandrs Šovkovskis
Oleksandrs Šovkovskis (dzimis Kijivā) ir bijušais Ukrainas futbola vārtsargs.
Arturs Goba
No 1973. gada Rakstnieku savienības biedrs. Dzejoļu krājumi: „Pazemes ūdeņi” (1969. gads), „Pietura” (1972. gads), un citi. Rakstījis dzeju un liroepisku pieaugušajiem, dzeju bērniem, stāstus un publicistiku par senvēsturi un revolucionārās pagātnes jautājumiem, saistot tos ar mūsu dienām. 1990. gadā saņēmis Pastariņa prēmiju par grāmatu „Dundurdziesma”. 2002. gada 11. oktobrī apbalvots ar Triju zvaigžņu ordeni (IV šķiras).
Niklass Bekstrems
Hokejista tēvs Anderss ir pazīstams hokejists, kurš 10 sezonas aizvadījis Brynäs IF kluba sastāvā. Arī Niklasa vecākais brālis Kristofers ir profesionāls hokejists, pašlaik spēlē Hockeyallsvenskan līgas kluba Hammarby IF sastāvā.
KAT-TUN
Grupas dalībnieki ne tikai dzied un dejo, bet arī tēlo dažādās japāņu drāmās un reklāmās. Šobrīd šī grupa ir arī viena no populārākajām elku grupām Japānā.
Baltais ozols
Baltais ozols ir daudzgadīgs dižskābaržu dzimtas koks. Baltais ozols savvaļā aug Ziemeļamerikas austrumdaļā. Atsevišķu koku dzīves ilgums sasniedz pat 600 gadus. Kaut arī sugas nosaukums ir baltais ozols, parasti koku miza ir pelnu pelēkā krāsā, lai gan ir īpatņi ar ļoti gaišu mizu. Rudenī koka lapas nokrāsojas sarkanas vai brūnas.
Jānis Sprukts
Klubu karjera
2012. gada pavasarī noslēdza līgumu uz divām sezonām ar citu KHL klubu Maskavas CSKA, taču 2013. gada vasarā klubs līgumu ar J. Spruktu lauza. Oktobra sākumā uzbrucējs noslēdza līgumu ar Jaroslavļas "Lokomotiv" vienību. 2014. gada nogalē līgums ar Spruktu tika lauzts, un janvārī hokejists pievienojās HC Fribourg-Gottéron.
Duresi
Vēsture
Bizantijas laikos Dirrahija bija valsts galvenā osta tirdzniecībai ar rietumiem.
1913.gada 17.martā Durresa kļuva par Albānijas valsts galvaspilsētu. Pirmā pasaules kara laikā pilsētu okupēja Itālija (1915) un Austroungārija (1916-1918). Starp 1918.gada oktobri un 1920.gada martu Durresa bija Albānijas pagaidu galvaspilsēta.
Deep Impact
Pēdējais sakaru seanss ar Deep Impact notika. Pēc tam kontaktu nav izdevies atjaunot.
Sadursme
Sadursmes fāze sākās jau 5 dienas pirms pašas sadursmes. Šajā laikā tika intensīvi pētīta komēta un tās aste, notika instrumentu kalibrācijas. Impaktors no zondes atdalījās 3. jūlijā 6:07 UTC. Tobrīd impaktors atradās apmēram 880 000 km no mērķa. 12 minūtes pēc impaktora palaišanas, zonde veica 14 minūtes ilgu bremzēšanas manevru, samazinot ātrumu par 102 m/s. Tas tika darīts, lai pati zonde netrāpītu komētā. 4. jūlijā 05:52 UTC impaktors ietriecās komētas kodola priekšdaļā. Līdz sadursmei, impaktors uz zondi sūtīja komētas attēlus, pēdējais attēls tika uzņemts 3 s pirms sadursmes. Kopumā uz zondi tika nosūtīts apmēram 4500 attēlu, kurus nākamajās dienās zonde pārsūtīja uz Zemi.
Bannerets
Bannereta karogam lielāko tiesu bija kvadrāta forma, lai kaujā to varēt atšķirt no parasto bruņinieku standartiem vai vimpeļiem. Rangu tabulā bannerets atradās zemāk, nekā barons vai baronets, bet augstāk nekā bakalaurs vai eskvairs.
Īrijas staltbriedis
Īrijas staltbriedis (Megaloceros giganteus) ir izmirusi milzu briežu ģintij piederoša suga, lielākais jebkad dzīvojušais briedis. Lai arī lielākā daļa to skeletu tika atrasti tieši Īrijas purvos, tas neapdzīvoja tikai mūsdienu Īrijas teritoriju, tam arī nav īpaši liela līdzība ar mūsdienās dzīvojošajiem aļņiem vai Kanādas briežiem, tādēļ reizēm to arī vienkārši sauc par milzu briedi. Pleistocēnā un holocēna perioda sākumā Īrijas staltbriežu apdzīvotā teritorija stiepās pāri lielākajai daļai Eirāzijas, no mūsdienu Īrijas līdz pat Baikālam. Ar radiooglekļa analīzēm sugas jaunākā atrastā īpatņa vecums tika datēts ap 7700 gadiem.
Āhene
Āhene (de, nl, fr, la) ir pilsēta Vācijas galējos rietumos, Ziemeļreinas-Vestfālenes zemē, netālu no Beļģijas un Nīderlandes robežas.
Mūsdienās Āhene pazīstama kā tehnoloģiju attīstības centrs, šeit atrodas ievērojams Vācijas tehniskās izglītības centrs — Āhenes Tehniskā universitāte (RWTH Aachen). Pilsētas futbolkomanda — Āhenes "Alemannia" 2006/07. gada sezonā spēlē Bundeslīgā pirmoreiz kopš 1969. gada.
Terenss Maliks
Malika pirmā filma bija Badlands (1973). Par nākamo filmu "Debesu dienas" (Days of Heaven, 1978) Maliks ieguva labākā režisora balvu Kannu kinofestivālā un divas nominācijas Zelta globusa balvai. Pēc tam viņš uz 20 gadiem pārtrauca režisora darbu. Atgriezās ar filmu "Šaurā, sārtā līnija" (1998), kas ieguva Zelta lāci Berlīnes kinofestivālā, kā arī septiņas Amerikas Kinoakadēmijas balvas nominācijas. Atzinību guva arī filma "Dzīvības koks" (2011), kas saņēma Zelta palmas zaru Kannu kinofestivālā un trīs nominācijas Amerikas Kinoakadēmijas balvai — arī kā labākajai filmai. Par šīm divām filmās Maliks bija nominēts trim Amerikas Kinoakadēmijas balvām — kā labakais režisors un par labāko adaptēto scenāriju filmai "Šaurā, sārtā līnija" un ka labākais režisors par filmu "Dzīvības koks".
Maliks ir guvis kritiķu atzinību un tiek uzskatīts par vienu no izcilākajiem dzīvajiem kinorežisoriem.
Inese Laizāne
Privātā dzīve
I. Laizāne dzīvo Daugavpilī. Viņas dzīvesbiedrs ir Daugavpils teātra režisors Harijs Petrockis, ģimenē aug meita.
Turcijas vēsture
Vienpartijas laikmets (1923—1946)
Turcijas mūsdienu vēsture sākas ar valsts dibināšanu un par pirmo valsts prezidentu kļuva Mustafa Kemals Ataturks. Valdību sākotnēji veidoja Ataturka vadītie Ankaras revolucionāru grupas locekļi. Otrā konstitūcija tika pieņemta Lielajā nacionālajā asamblejā un bija spēkā desmit gadus. Visu šo periodu valsts piedzīvoja pakāpenisku rietumu vērtību un kultūras adaptācijas procesu, ko īstenoja ar Ataturka reformu palīdzību. Reformu gaitā tika unificēta visa izglītības sistēma, atcelti reliģiskie un citi tituli, slēgtas reliģiskās islāma tiesas un Šariata likumu sistēmu nomainīja pēc Šveices parauga veidots Civillikums un pēc Itālijas parauga veidots Krimināllikums. Tika oficiāli noteikta vienlīdzība dzimumu starpā un sievietēm tika piešķirtas visas pilsoņa tiesības. Pēc Turku valodas asociācijas ierosinājuma notika plaša turku valodas reforma, kuras gaitā valsts no arābu rakstības pārgāja uz latīņu alfabētu. Reformas skāra arī iedzīvotāju ģērbšanās paradumus un tika aizliegts nēsāt fesku, tika ieviesti uzvārdi u.c. reformas. Jaunajā republikā pirmā politiskā partija, kas tika oficiāli dibināta, bija Sieviešu Tautas Partija (tr). Partiju dibināja Nezihe Muhidina ar citām sabiedrotajām, tomēr pirmsākumos tās darbība tika apturēta, jo valstī vēl nebija atļauts sievietēm iesaistīties valsts dzīvē. Faktiskā pāreja uz patiesu daudzpartiju sistēmu sākās ar Ali Fethi Okjara izveidotās Liberālās republikāņu partijas izveidošanu. Šo partiju likvidēja un jaunu partiju dibināšana līdz ar to tika izbeigta līdz 1945. gadam. 1932. gadā Turciju uzņēma Tautu Savienībā. Pēc Ataturka nāves par valsts vadītāju kļuva Ismets Inēnī. Amata pildīšanu viņš sāka kā slavens neatkarības cīņu vadītājs, bet vēlāk viņa popularitāti aizēnoja valstī valdošais deficīts un politisko grupējumu savstarpējās nesaskaņas. Otrajā pasaules karā Turcija ar Vāciju parakstīja miera līgumu un karā gandrīz līdz pašām beigām palika neitrāla. 1945. gada februārī Turcija pieteica karu Vācijai un Japānai, lai gan šis solis bija tikai deklaratīvs. Turcija parakstīja ANO hartu kopā ar pārējiem 51 dibinātājiem. 1946. gadā Inēnu valdība sarīkoja pirmās daudzpartiju vēlēšanas, kurās uzvarēja viņa pārstāvētā partija. Viņš par valsts vadītāju bija līdz pat 1950. gadam un mūsdienās tiek pieminēts kā viens no redzamākajiem brīvības cīnītājiem.
Daudzpartiju laikmets (1946 — recent)
Jaunā valdība bija diezgan efektīva un saskanīga. Tika veiktas sen gaidītas ekonomiskās reformas un ieviesti cilvēktiesību likumi, kas valsti vēl vairāk pietuvināja Eiropas Savienībai. Pēc vairākiem satricinājumiem ekonomikā, 2002. gadā notika nākamās vēlēšanas un tajās pie varas nokļuva islāmiski konservatīvā Taisnības un attīstības partija, kuru vadīja bijušais Stambulas mērs Redžeps Tajips Erdogans. Partija uzvarēja arī nākamajās, 2007. gada vēlēšanās un pēc intensīvām diskusijām un trim balsošanas kārtām tās pārstāvis Abdullahs Gils kļuva par valsts prezidentu. Tajā laikā valsts politikā aktuāls jautājums bija militāro un reliģisko aprindu tiesības iejaukties valsts dzīvē. Vēlēšanu rezultātā parlamentā iekļuva arī kurdu minoritātes partija un nacionālisti, kas ievērojami ietekmē Turcijas iestāšanās sarunas ES.
Apvelings
Apvelings (no en — 'uzpeldēšana') ir process, kurā dziļāki ūdeņi paceļas uz augšu ūdens virspusē. Parasti apvelings novērojams kontinentu piekrastēs, kur, pūšot vējam no krasta puses, augšējais ūdens slānis tiek aiznests tālāk jūrā, un tā vietā augšā paceļas dziļāks aukstais ūdens. Rīgas līcī, pūšot vējam no krasta puses, prom tiek aizpūsts siltais virsējais ūdens un augšā paceļas aukstais ūdens no līča dibena, tāpēc ūdens piekrastē ir ļoti auksts.
Optiskā šķiedra
Optiskie tīkli
Metāla kabeļu sistēmās izmanto lielu daudzumu vara. Atšķirībā no optiskās šķiedras, saistībā ar izejmateriālu ievērojamo cenu kāpumu kopš 2000.gada vara kabeļi tiek pakļauti lielam zādzību riskam.
Timišoara
Vēsture
1474. gadā Timišoara pirmoreiz pieminēta kā pilsēta. 1552. gadā pilsētu ieņēma osmaņi. 1716. gadā to iekaroja Hābsburgu karavadonis Savojas Eižens. 1849. gadā Timišoara kļuva par Hābsburgu provices Serbijas un Timišas Banāta vojevodistes (Woiwodschaft Serbien und Temescher Banat) galvaspilsētu, bet 1860. gadā, nodibinoties Austroungārijai, to iekļāva impērijas Ungārijas daļā.
Sociālistiskās Rumānijas laikā pilsētas iedzīvotāju skaits strauji pieauga un mūsdienās iedzīvotāju absolūtais vairākums ir rumāņi.
Lirix
Lirix ir 2000. gadā ierakstīts, bet tā arī neizdots, grupas Sanctimony minialbums.
Jakobs Johans fon Zīverss
Dzīvesgājums
Viņa bēres izvērsās par varenu sēru manifestāciju. Pēc sēru dievkalpojuma grāfa zārku 16 Bauņu saimnieki uz pleciem nesuši no Matīšu baznīcas līdz 4 kilometrus attālajam Jēkaba kalnam. Drīz pēc tam uz viņa kapa pacēlās ampīra stila kapa piemineklis no granīta un marmora, par ko grāfs Fransuā Gabriels de Brē 1817. gadā rakstīja savā Vidzemes vēstures apcerējumā: “.. viņa pīšļi atbilstoši viņa pēdējai gribai atdusas zem kokiem, kas stādīti ar viņa paša roku. Fon Gincelas un fon Ikskilas kundzes, viņa divas meitas, likušas uzcelt kapa pieminekli, kas vienlaicīgi dara godu viņu gaumei un pietātei pret tēvu.”
Dzelzupe
Dzelzupe ir Stendes labā krasta pieteka Talsu novadā. Iztek no Vilkmuižas ezera Talsu pilsētā. Upes gultne visā garumā regulēta. Ietek Stendē pie «Tiltkalniem».
Upes nosaukums cēlies no dzelzs cepļa, kurā hercoga Jēkaba laikos no purva rūdas dedzināta dzelzs.
Nacionālā inovācijas sistēma
Starptautiskās ekonomiskās attiecības
Mūsdienās, lai saprastu, kā notiek tirdzniecība starp pasaules valstīm, ir nepieciešams pārzināt starptautiskās ekonomiskās attiecības. Praktiskā līmenī starptautiskās ekonomiskās attiecības noder daudzos darbos starptautiskos uzņēmumos, bankās un organizācijās. Pasaules ekonomikas sistēma sastāv no resursiem, teritoriālās politikas ekonomiskām vienībām, ekonomikas politikas un starptautiskām ekonomiskām attiecībām. Starptautiskās ekonomiskās attiecības ir atsevišķu nacionālo ekonomiku saimniecisko sakaru sistēma, kuras pamatā ir starptautiskā darba dalīšana. Starptautiskās ekonomikas struktūra ir: starptautiskā darba dalīšana, starptautiskā specializācija un sadarbība, starptautiskā tirdzniecība, starptautiskais pakalpojumu tirgus, valūtas, finanšu un kredīta attiecības starp valstīm, kapitāla un darba spēka tirgus, integrācijas procesu veidošana un regulēšana un starptautiskā ekonomisko organizāciju darbība.
Malkolms X
Malkolms X (en; — ) bija ASV musulmaņu garīgais vadītājs, runasvīrs un cilvēktiesību aizstāvis. Viņš ir atzīts par vienu no pazīstamākajiem afroamerikāņiem.
S/2003 J 16
S/2003 J 16 ir Jupitera pavadonis. To atklāja zinātnieku komanda, kuru vadīja Brets Gledmens (Brett J. Gladman). Pašreiz tam ir tikai pagaidu apzīmējums.
Burkinafaso
Ģeogrāfija
Valsts teritorija lielākoties sastāv no sarkanās un sarkanbrūnās augsnes. Lielākā daļa valsts atrodas savannas zonā. Tipiskākie savannas dzīvnieki ir lauvas, leopardi, ziloņi, antilopes. Valsts dienvidos ir izplatītas cece mušas.
Aphrodite
Dziesmu saraksts
Oficiālais dziesmu saraksts.
Adrians Ņūvijs
Williams
. gadā Ņūvija veidotais Williams FW17 neizcīnīja ne vienu, ne otru titulu. Tā kā inženieris vēlējās kļūt par tehnisko direktoru un šo vietu jau bija aizņēmis Heds, Ņūvijs nolēma pamest komandu. 1996. gadā Ņūvijs sakarā ar līguma nosacījumiem ar Williams bija bez darba, tomēr 1997. gadā pievienojās McLaren.
Red Bull un Toro Rosso
Par spīti Ņūvija izteikumiem, ka viņš nedomā pamest McLaren, tika paziņots, ka viņš 2006. gadā pievienosies Red Bull Racing. Tiek ziņots, ka Ņūvijs saņem 10 miljonus ASV dolāru gadā. Sezona sākās slikti, tomēr Deivids Kulthārds, kurš brauca ar Ņūvija formulām Williams un McLaren laikos, izcīnīja 3. vietu. Ņūvijs veido arī Scuderia Toro Rosso (Red Bull meitaskomanda) formulas, kuras maz atšķiras no Red Bull.